In-Nerazzurro Newsletter ta' kull xahar mill-Inter Club Malta Lulju 2019 F'din il-ħarġa… L-Editorjal: Not for everyone… L-Istorja ta' San Siro (3) minn John Zammit Bombers Nerazzurri - Aldo Serena minn L.C. Welcome Antonio Kull ritratt għandu storja Minn Internazionale għal Ambrosiana (1) minn Mario Formosa Holt Mill-kalendarju ta' l-Inter Club Malta minn L. C. L-Editorjal: Not for everyone… Minn 'A rivedere le stelle' għal 'Not for everyone' U tassew hekk hu! L-Inter, 'la nostra Inter' mhux ta' u għal kulħadd. Ninsabu lejliet staġun ġdid u l-effett Antonio Conte minkejja l-passat tiegħu jidher li kellu effett pożittiv mal-maġġoranza tal-poplu interista. Dan jidher ċar mill-kampanja abbonamenti li hija kważi 'sold out' diġa' u meta tqies li s'issa l-Inter għadhom ma ħabbru ebda akkwist. Mill-bidu ta' l-avventura tiegħu interista, kliem Conte kien dejjem wieħed: li jerġa' jpoġġi l-Inter fil-quċċata tal-futbol Taljan u Ewropew. Tista' tgħid li Conte qed jgħati importanza lil kull dettal u flimkien ma Marotta u Ausilio qed jaħdem biex ikollu grupp li jista' jikkompeti f'kull kompetizzjoni li se jkun jieħu sehem. Veru li s'issa ma tħabbar ebda akkwist pero' fil-verita' l-Inter diġa' akkwistaw b'xejn lid-difensur internazzjonali, captain tan-nazzjonali ta' l-Urugwaj Diego Godin. Akkwist li se jkun imħabbar fil-bidu tax-xahar id-dieħel waqt il-preparazzjoni tat-tim f'Lugano. Ma Godin wisq probabbli fil-bidu ta' l-aħħar ġimgħa ta' Ġunju, in-Nerazzurri jħabbru l-akkwist mingħand Sassuolo tar-regista Stefano Sensi, plejer li sa ġimgħa ilu kien jidher li se jissieħeb lil kuġini rossoneri pero' fuq l-insistenza ta' Antonio Conte, fi ftit jiem Marotta u Ausilio ssuperaw kull konkorrenza u l-firma hija imminenti. Ma dawn Marotta, Ausilio u Conte għandhom l-iva u forsi xi ħaġa aktar ta' Nicolò Barella, Edin Dzeko, Valentino Lazaro u Romelu Lukaku. Jonqos biss lin-Nerazzurri jilħqu ftehim mal-klabbs rispettivi tagħhom, s'issa tidher diffiċli pero' l-iva biss għall-kuluri interisti ta' l-erba' li huma se tkun fundamentali sabiex l-akkwisti tagħhom isir realtà. Sfortunatament pero' fost dawn l-aħbarijiet li jimlew lilna s-supporters b'entużjażmu, hemm ix-xewka Icardi li ma jidħolx aktar fil-pjani tas-soċjeta' u ta' Conte li pero' qed jirrifjuta kull destinazzjoni proposta lilu. L-uniku tim li jidher li lest jaċċetta huwa dak tar-rivali Juventus u skond l-opinjoni umli tiegħi forsi dan kien il-pjan mill-bidu. Wieħed jispera li din il-problema tiġi solvuta qabel ma jibda r-ritiro tat-8 ta' Lulju sabiex ma jkunx hemm frictions qalb it-tim. Ħaġa li żgur Antonio Conte mhux se jittollera. Amala… L-Istorja ta' San Siro (3) minn John Zammit Fl-aħħar żewġ puntati tajna ħarsa lejn kif inbena u ġie inawgurat il-grawnd ta' San Siro. Fit-tielet puntata ta' din is-sensiela se nagħtu ħarsa lejn is-snin sebgħin u tmenin u l-involviment ta' dan il-grawnd glorjuz fl-ITALIA '90. Wara il-finali tat-Tazza taċ-Champions mirbuħa mill-Inter kontra Benfica fl-1965, San Siro reġa' laqa' finali oħra ta' din il-kompetizzjoni prestigjuza. Dik ta' l-1970, fejn Fejenoord għelbu lis-Celtic 2-1 wara l-ħin barrani. Fl-1980 kien imiss li jintlagħbu fih logħbiet mill-Kampjonat tat-Tazza tan-Nazzjonijiet tal-Ewropa. Kien propju f'dik is-sena li l-grawnd ta' San Siro kien ġie iddedikat lil Giuseppe Meazza, simbolu tal-Inter u tan-nazzjonali Taljana fis-snin tletin. Kien plejer formidabbli li lagħab ukoll mal-Milan għal żewġ staġuni lejn tmiem il-karriera. Lejn l-aħħar tas-snin tmenin, il-grawnd ta' San Siro rega' kien involut f'modernament radikali fejn ġie mibni it-tielet sular (terzo anello), proġett li kien fdat lil arkitetti Giancarlo Ragazzi u Enrico Hoffer. F'dan il-proġett il-grawnd kellu wkoll jingħalaq minn fuq biex kważi jkun kopert minn kullimkien. Dan it-tielet sular kien ukoll indipendenti mit-tnejn l-oħra u kien sostnut minn ħdax-il torri ċilindriċi (tondi) tas-siment (cemento armato). Dawn it-torrijiet kienu mibnija wkoll b'rampi ġo fihom b'forma elicali (garigori) li mhux biss taw dehra mill-isbaħ tal-grawnd minn barra iżda wkoll ħaffew il-ħruġ tan-nies fit-tmiem tal-logħob. Tajjeb li wieħed ikun jaf li t-tielet sular mhuwiex mad-dawra kollha tal-grawnd. Fil-fatt fuq it-tieni sular magħruf bħala is-'secondo anello arancio', ma hemmx it-tielet sular. Dan għar-raġuni li peress fuq dik in-naħa ta' barra tal-grawnd, li f'dak iż-żmien kien hemm il-famuż l-Ippodromo (korsa taż-żwiemel), ma setgħux jinbnew it-torri neċessarji biex imbagħad fuqhom jinbena it-tielet sular. Min ikun bilqegħda fit-tielet sular fin-naħa magħrufa bħala 'terzo anello rosso', jara immaġini sabiħa ta' li Skyline tal-belt ta' Milano, karaterizzata mis-sagoma tad-Duomo. Bit-tibdil li kien hemm fir-regolamenti tal-FIFA, li kulħadd fil-grawnds irid ikun bilqiegħda, San Siro seta' jilqa' fih 85,000 ruħ, kollha fil-kopert u bilqiegħda. Ix-xogħol tlesta fil-ħin għaċ-ċerimonja inawgurali tat-Tazza Tad-Dinja li saret fl-Italja fl-1990 fejn il-Cameroon wettqu sorpriża meta għelbu lil holders tat-tazza l-Argentina bl-iskor ta' 1-0. San Siro laqa' fih il-logħbiet preliminari tat-tim nazzjonali Ġermaniż immexxija mit-trio Interista ta' dak iż-żmien Matthaeus, Brehme u Klinsmann li baqgħu sejrin sabiex rebħu il-finali kontra l-Argentina u saru Champions tad-Dinja. Fl-1996 infetaħ ukoll Mużew li fih ġew esebiti memorabilja tal-Inter u tal-Milan. Hemm jinsab ukoll il-ħanut San Siro Store u fejn jirrigwarda l-Inter, hemm ukoll l-uffiċji taċ-Centro Coordinamento Inter Clubs. Waqt ix-xhur tas-sajf, meta l-kampjonat ikun wieqaf, San Siro huwa wkoll magħruf għall-kunċerti kbar li jsiru fih. Matul is-snin diversi kantanti ta' fama, kemm Taljani u kemm internazzjonali, għamlu kunċerti kbar. Fost dawn fl-aħħar snin insibu lil Robbie Williams, Ligabue, One Direction, Vasco Rossi, Zucchero, Jovanotti, Laura Pausini, Biagio Antonacci, I Pooh, Bruce Springsteen u lista sħiħa li ma tispiċċa qatt. "La Scala Del Calcio" kif inhu magħruf ukoll San Siro, huwa llum wieħed mill-isbaħ u mill-akbar impjanti awtorevoli fil-panorama internazzjonali kif ukoll wieħed mit-tempji tal-futbol, dak il-futbol li kważi 95 sena qabel ġiegħel lil President Piero Pirelli jgħid: <<Oqogħodu trankwilli, KEMM IDUM ĦAJ IL-FUTBOL, IDUM ĦAJ IL-FAXXINU TA' SAN SIRO.>> Fil-ħarġa li jmiss, li se tkun l-aħħar għal din is-sensiela, se nitkellmu fuq il-biza' li kien hawn dan l-aħħar, fejn ħafna qalu li San Siro ma kienx aktar sigur (safe) għax kien hemm min ħassu jitriegħed… Bombers Nerazzurri - Aldo Serena minn L.C. Aldo Serena twieled ġewwa Montebelluno provinċja ta' Treviso fil-25 ta' Ġunju 1960. Aldo mill-ewwel ġie nnutat mill-osservaturi ta' l-Inter meta kien jilgħab mat-tim ta' belt tfulitu. Fil-fatt huwa ġie akkwistat minn Nerazzurri u għamel id-debutt tiegħu bil-flokk ta' l-Inter fl-eta' ta' 18 -il sena. Qed nitkellmu mill-istaġun 1978/79 meta d-debutta fl-ewwel round tat-Tazza tat-Tazzi nhar is-27 ta' Settembru 1978 f'San Siro propju kontra t-tim tal-Floriana lin-Nerazzurri rebħu 5-0. Fil-kampjonat id-debutt wasal nhar id- 19 ta' Novembru 1978 għaldarb'oħra f'San Siro kontra Lazio bin-Nerazzurri joħorġu rebbieħa 4-0. F'dan l-ewwel staġun tiegħu Serena lagħab 2 logħbiet u skorja gowl. Fiż-żewġ staġuni ta' wara Serena ġie mogħti b'self fis-Serie B lit-timijiet ta' Como u Bari biex rega' irritorna bil-flokk nerazzurro fl-istaġun 1981/82 fejn rebaħ l-ewwel unur tal-karriera tiegħu ma' l-Inter, il-Coppa Italia. L-istaġun ta' wara dak 1982/83, Aldo lagħbu fis-Serie B bil-flokk tal-kuġini tal-Milan, wara li kien involut fi bdil ma Collovati, fejn lagħab total ta' 20 partita u skorja 8 gowls u għen lir-Rossoneri jirbħu il-kampjonat kadett. L-istaġun 1983/84 reġa' ġħamlu bil-flokk tal-Inter meta lagħab 28 partita u skorja 8 gowls. It-tlett staġuni ta' wara raw lil Serena lagħab wieħed bil-flokk ta' Torino u tnejn mal-Juventus. B'hekk sar l-uniku plejer li lagħab bil-flokkijiet taż-żewġ timijiet ta' Milano u Torino. Ir-ritorn ta' Serena mill-ġdid bil-flokk ta' l-Inter kien fl-istaġun 1987/88 fejn lagħab 22 partita fil-kampjonat u skorja 6 gowls. Bla dubju l-aqwa staġun fil-karriera tiegħu mal-Beneamata kien dak tal-1988/89. Il-istaġun taħt il-gwida ta' Giovanni Trapatoni u ir-rebħ ta' l-Iscudetto tar-records. Bla dubju Serena kien wieħed mill-protagonisti assoluti ta' dak il-kampjonat b'22 gowl f'32 partita biex anke spiċċa rebaħ il-klassifika ta' l-aqwa skorer. Fl-istaġun ta' wara Serena lagħab 30 partita fil-kampjonat u skorja 9 gowls. F'dak l-istaġun, 1989/90, huwa skurja wieħed miż-żewġ gowl li bihom l-Inter għelbu lis-Sampdoria biex rebħu s-Super Coppa Italiana. L-aħħar staġun ta' Serena bil-flokk tal-Inter kien dak 1990/91 fejn fil-kampjonat lagħab 30 partita u skorja 8 gowls. Aldo kellu sehem deċiżiv biex f'dak l-istaġun l-Inter rebħu għall-ewwel darba fl-istorja tagħhom it-Tazza UEFA. F'din il-kompetizzjoni hu lagħab b'kollox 10 logħbiet u skorja 3 gowls. Fil-fatt l-aħħar logħba bil-flokk tal-Inter kienet propju l-ewwel leg ta' din il-finali f'San Siro kontra r-Roma lin-Nerazzurri rebħu 2-0 b'gowls ta' Mattheus (pen) u Berti. L-aħħar żewġ staġuni fil-karriera tiegħu Serena għamilhom mal-Milan. B'kollox Aldo Serena lagħab 7 staġuni ma' l-Inter b'total ta' 165 fil-kampjonat u skorja 56 gowl, 27 bejn Coppa Italia u Supercoppa Italiana (11 -il gowl) u 32 partita fl-Ewropa fejn hawn skorja total ta' 12 -il gowl. Id-debutt bil-flokk tan-Nazzjonali Taljana għal Serena kien mat-tim 'B' nhar l-4 t'April 1984 f'partita ta' l-Olimpjadi kontra l-Olanda li spiċċat f'draw ta' 1-1 fejn lagħab 7 logħbiet u skorja 2 gowls. Filwaqt li għamel id-debutt tiegħu mat-tim Nazzjonali tal-kbar nhar it-8 ta' Diċembru 1984 f'rebħa ta' 2-0 kontra l-Polonja. B'kollox mat-tim Nazzjonali 'A' lagħab total ta' 24 partita u skorja 5 gowls u spiċċat-tielet f'Italja '90. Fit-30 ta' Settembru 1991 ġie mogħti l-unur ta' 'Cavaliere Ordine al Merito della Rep. Italiana'. Fil-preżent huwa kummentatur sportiv ma' l-istazzjonijiet ta' Mediaset. Welcome Antonio 31/05/2019 fis-6:00a.m.. Meta kulħadd kien għadu qed iqum, l-aħbar li għal dawn l-aħħar xhur imliet il-paġni tal-ġurnali sportivi taljani saret uffiċjali. L-F.C. Internazionale Milano ħabbret l-isem tal-kowċ għal l-istaġun 2019/20: Antonio Conte Mhux se noqgħod naħli ħin rigward il-ħajja sportiva ta' Antonio Conte kemm bħala plejer kif ukoll bħala kowċ kemm ma timijiet ta' klabb kif ukoll man-Nazzjonali Taljana. Kull supporter Interista jaf il-passat ta' dak li fit-tlett staġuni li jmiss se jmexxi lit-tim tagħna. Passat mimli suċċessi ma' l-akbar rivali tal-Beneamata fl-Italja. Antonio se jkun is-seba' kowċ li wara li kien mal-Juventus issa se jmexxi lil l-Inter. L-ewwel wieħed kien Giovanni Ferrari fl-istaġun 1942/43 wara li fl-istaġun 1941/42 kien mal-Bianconeri. Warajħ insibu l-Ingliż Jesse Carver li wara żewġ staġuni, 1949/51 fejn rebaħ anke kampjonat, mexxa lin-Nerazzurri fl-istaġun 1957/58 mingħajr suċċess. Lejn tmiem is-sittinijiet, Ivanoe Frazzioli fit-tentattiv li jerġa' jpoġġi t-tim fit-triq tas-suċċess għażel lil Heriberto Herrera, staġuni 1969/71, għażla li ma tantx ħalliet frott, tant li wara li t-tieni post ta' l-istaġun 1969/70 mirbuħ mill-Cagliari, ġie mkeċċi wara biss ħames logħbiet tal-kampjonat 1970/71. Wara Heriberto kien imiss lil Giovanni Trapattoni, staġuni 1986/91, l-uniku l-irnexxilu jwassal għas-suċċess lil kuluri nerazzurri wara li rebaħ anke mat-tim ta' Turin. L-ikbar delużjoni żgur jibqa' Marcello Lippi li dam biss staġun dak 1999/2000 għax f'dak ta' wara ġie mneħħi wara biss ġurnata tal-kampjonat wara eliminazzjoni fil-preliminari tac-Champions League kontra t-tim modest tal-Helsingborgs u t-telfa għand Reggina. Aktar reċentement insibu lil Claudio Ranieri li wara żewġ staġuni 2007/09 mal-Bianconeri, fl-istaġun 2011/12 mexxa lin-Nerazzurri wara t-tkeċċija ta' Gian Piero Gasperini bejn il-5 u d-29 ġurnata tal-kampjonat. U issa jmiss lil Antonio Conte jilqa' din l-isfida fuq 'panchina' li qatt ma kienet faċli. Sinċerament nawgura, kif ninsab konvint kull supporter jawgura, li Antonio Conte jkollu l-istess suċċessi li kellu Giovanni Trapattoni, jekk mhux aktar u nispera issa li jinsab magħna ninsew għal mument il-passat tiegħu u nagħtuh l-appoġġ tagħna kollu. L-ewwel mumenti tiegħu fil-familja Interista huma dawk ta' persuna ferm motivata li jemmen bis-sħiħ fil-proġett tal-familja Zhang. Il-punti prinċipali f'intervista tiegħu lil BBC huma ċari: "Stiamo parlando di un grande club con una grande storia, in questo momento hanno la stessa ambizione di voler costruire qualcosa di importante e per questo ho scelto l'Inter. E' una nuova sfida, un nuovo capitolo della mia vita. In passato ho vinto titoli con la Juventus e voglio fare lo stesso in questo nuovo capitolo. E' una nuova sfida anche per la mia famiglia. La storia di questo club è importante e bisogna avere rispetto, dobbiamo portare la squadra allo stesso livello del passato. Con quali parole descrivo quello che vorrò fare all'inter? Duro lavoro e ambizione, due parole". Kliem li żgur iħallu impressjoni pożittiva ta' dan il-bniedem li miegħu barra esperjenza se jġib serjeta' u dixxiplina qalb il-plejers li se jkunu jiffurmaw parti mill-Inter 2019/20. Tajjeb jekk nagħtu ħarsa lejn l-istaff li se jkun qed jgħin lil Antonio Conte fl-avventura tiegħu ma l-Inter. - Gianluca Conte, 47 sena, ħu l-istess Conte li se jkun il-vici kowċ - Paolo Vanoli, 46 sena, diġa' ma Conte fl-avventura mac-Chelsea li se jkun wieħed mill-assistenti - Cristian Stellini, 45 sena, wieħed mill-'fedellissimi' ta' Antonio sa minn żmien l-ewwel esperjenza mal-Bari li se jkun ukoll wieħed mill-assistenti - Antonio Pintus, 56 sena, head fitness coach, ex-Real Madrid, it-top of the top fil-qasam tiegħu - Costantinu Coratti, 51 sena, wieħed mill-preparaturi atletici - Julio Tous, spanjol, anke hu fl-istaff ta' Conte meta kien mac-Chelsea bħala preparatur fiżiku - Tiberio Ancora, 53 sena, kollaboratur ieħor mill-'fedellissimi' ta' Conte, nutrizionista Kull ritratt għandu storja Wara li fit-9 ta' Marzu twieldet l-F.C. Internazionale ejjew nagħtu ħarsa lejn l-ewwel kampjonat lin-nerazzurri lagħbu. Staġun 1908/09 Wara li ġew maħtura l-karigi u s-soċjeta' il-ġdida bdiet tiffunzjona, fir-rebbiegħa beda t-taħriġ biex l-Inter tħejji ruħha għal l-ewwel kampjonat tagħha. Kemm it-taħrig kif ukoll l-ewwel logħbiet kienu jsiru fuq il-ħaxix ta' Darsena qrib in-Naviglio Grande fiz-zona ta' Ripa di Porta Ticinese li fost il-ħafna svantaggi li kellu, kien qrib wisq il-kanali ta' l-ilma tant li l-president Paramithiotti kollu biċċa xogħol tiela' u nieżel fuq dgħajsa biex jiġbor il-blalen li kienu jispiċċaw fil-kanal. Fix-xitwa grazzi għall-awtoritajiet municipali l-logħbiet kien jsiru fl-Arena. L-ewwel logħba uffiċċjali d-destin ried li tkun kontra l-kuġini tal-Milan nhar l-10 ta' Jannar 1909. L-ewwel ħdax li niżlu għal dan l-ewwel derby fl-istorja kienu - Cocchi; Kaeppler, Marktl; Kummer, Fossati, Moretti; Gama, Du Chène, Wipf, Woelkel, Schuler. Il-kaptan kien l-isvizzeru Hernst Xavier Marktl. Ġewwa l-Arena quddiem folla ta' ftit persuni li sfidaw l-elementi din l-ewwel stracittadina intrebħet mill-rossoneri grazzi għal goals ta' Trerè, Lana u Laich. Waqt li għan-nerazzurri skurjaw l-ewwel goals fl-istorja, Gama u Schuler. Ir-referee kien l-ingliż Goodley. Il-kontroversi sa mill-bidu ma naqsux bl-Inter tressaq protest kontra l-milanista Madler li skond huma ma kienx in regola sabiex seta' jilgħab minħabba li parteċipazzjoni tiegħu fil-kampjonat Svizzeru. Il-milanisti minn naħa tagħhom ipprotestaw kontra l-presenza ta' l-interista Niedermann li lanqas biss kien tesserat mal-Federazioni. Protesti li ma taw raġuni lil ħadd bir-riżultat jibqa' dak akkwistat fil-grawnd. Anke fit-tieni logħba l-interisti kontra l-Unione Sportiva Milanese tilfu bl-iskor ta' 2-0 tant li f'din l-ewwel parteċipazzjoni tagħhom in-Nerazzurri temmewħ bla rebħa u bl-iskop li l-istorja ma terġax tirrepeti ruħa bi preparazzjoni għall-kampjonat 1909/10 il-president Ettore Strauss, li sadantant kien daħal flok Paramithiotti, saħħaħ it-tim bl-akkwisti ta' l-attakanti svizzeri Ernest Peterly u Ermanno Aebi. Imma fuq dan narawħ f'xi edizzjoni li jmiss tan-Nerazzurro… - Hernst Marktl, l-ewwel l-liebes il-faxxa ta' kaptan - L-ewwel Derby della Madonnina fl-istorja - L-ewwel grawnd fiż-żona ta' Ripa Ticinese - Dehra oħra ta' l-ewwel grawnd li fih l-Inter lagħbu l-ewwel logħbiet tagħhom - Fasi mit-tieni logħba kontra L-US Milanese - Achille Gama, l-ewwel plejer li skurja l-ewwel gowl interista fl-istorja Minn Internazionale għal Ambrosiana (1) minn Mario Formosa Holt Għal din l-ewwel parti ta' din is-sensiela ġdida, jeħtieġ li ndawru l-arloġġ tal-avvenimenti storici lura b'aktar minn disgħin sena. Ninsabu f'nofs is-snin għoxrin. L-Ewropa qegħda tipprova ddewwi l-ġrieħi tal-Ewwel Gwerra Dinjija. Ġewwa l-Ġermanja Adolf Hitler jinsab maħkum sewwa bl-idea tar-razza Arjana u l-fanatiżmu sfrenat tiegħu li wassal għall-qerda totali ta' dawk li jopponuħ, bil-Lhud u dawk ta' nisel semitiku fil-quċċata ta' din il-lista. Il-pajjiż ġarr tagħna, l-Italja, wara tmiem il-gwerra, kienet maħkuma minn kriminalita' kbira, frott il-miżerja u l-guħ li kien jirrenja fil-pajjiż. L-instabilita' politika wkoll kienet fl-aqwa tagħha. Dawn iż-żewġ fatturi għenu mhux ftit sabiex il-Partito Nazionale Faxxista, imexxi minn Benito Mussolini, jasal malajr sal-quċċata tal-poter. B'sistema totalitarja għall-aħħar, il-Faxxisti tajru ras kull min ma kienx jaqbel magħhom. Mussolini, bħal sieħbu Adolf Hitler, ukoll kien maħkum sewwa bl-idea ta' 'tindif etniku' li lkoll nafu kemm huwa perikoluż u ta' dannu għal popli sħaħ. Sfortunatament dan il-misħut 'tindif etniku" għadu jseħħ sal-lum, iżda b'mod aktar fin u pulit. Biżżejjed wieħed jara x'inhu jseħħ l-aktar ġewwa l-Lvant Nofsani u f'ċerti pajjiżi Afrikani. Nerġgħu lura iżda lejn l-Italja. Veru li fil-perjodu tal-Ewwel Gwerra, jiġifieri bejn l-1914 u l-1918, l-attivita' kalċstika ma' waqfitx għal kollox. Kienu jiġu organizzati l-aktar tournaments fuq livel reġjonali mhux pero' fuq livell nazzjonali. Ħafna mit-tims kellhom 'jiddubaw' bi plejers ġodda jew mislufa għax bosta mill-plejers stabiliti kienu msejjħa għal ġwerra. Uħud b'xorti ħazina tilfu ħajjithom u ma rritornawx aktar. Fost dawn insibu lil Virgilio Fossati, ex-captain tan-Nerazzurri rebbieħa tal-ewwel Kampjonat fl-1910, Caimi u 24 plejers Interisti oħra. Intant il-futbol reġa' beda jintlagħab fuq skala nazzjonali u l-Interisti żammew mat-tradizzjoni u wara għaxar snin reġgħu rebħu l-kampjonat 1919/20. L-Interisti kienu mmexxija minn żewġ kowċis, Mauro u Resegotti. Naturalment dak iż-żmien il-kampjonat ma kienx milgħub bħal lum fuq bażi ta' league b'żewġ rawnds iżda tim kien jinħtieġlu jilgħab l-ewwel l-eleminatorji reġjonali, is-semifinali u eventwalment il-finali. Din il-finali ntlagħbet ġewwa Bologna nhar l-20 ta' Ġunju 1920 u l-Inter għelbu lil Livorno 3-2. In-Nerazzurri rebbieħa dakinhar kienu Campelli, Francesconi, Belrami, Vigano', Fossati II, Milesi, Conti, Aeibi, Agradi, Cevenini III u Asti. L-Inter bdew l-istaġun ta' wara, jiġifieri 1920/21, b'wirjiet verament tajbin u b'riżultati ta' 9-0, 12-0 u saħansitra 14-0. Dan kien fil-fażi eliminatorja. Fit-tieni fażi tal-istaġun, l-Interisti naqsu l-pass u ma rrepetewx is-suċċess tal-istaġun ta' qabel. Kif għidna diġa fil-bidu ta' dan l-artiklu, is-sitwazzjoni fl-Italja f'dan il-perjodu xejn ma kien wieħed sabiħ. U bħallikieku biex l-Interisti jżommu wkoll mar-ritmu tal-pajjiż kellhom żewġ staġuni ħżiena ferm. Wieħed minn dawn kien l-istaġun 1921/22, staġun li kien wieħed kontroversjali minħabba l-bidliet li ġab miegħu. Iżda fuq dan narawh fl-artiklu li jmiss (ikompli……). Mill-kalendarju ta' l-Inter Club Malta minn L.C. Wine & Pizza Karaoke Night Nhar il-Ġimgħa 21 ta' Ġunju, bidu tas-sajf, ġewwa l-klabb f'Santa Venera, ġiet organizzata f'atmosfera mill-aqwa, Wine & Pizza Karaoke Night. Din is-serata kienet ta' suċċess kif jixdhu r-ritratti. Prosit tassew lil dawk kollha nvoluti fl-organizzazzjoni kif ukoll lil dawk kollha li pparteċipaw. Sħubija 2019/20 Nixtiequ nfakkru li reġa' wasal iż-żmien biex tiġġedded l-isħubija għal l-Istaġun 2019/20 fl-INTER CLUB MALTA. Titlifx din l-okkażjoni biex tissieħeb fl-aqwa u l-akbar klabb tal-INTER u tkompli tagħmel parti mill-familja kbira INTERISTA. Bħal kull sena, il-Kumitat javża li fl-istaġun li ġej il-membri se jkomplu jgawdu minn benefiċċji kbar bħal tqassim ta' materjal esklussiv tal-Inter (ara ritratt). Il-membri tagħna wkoll se jkomplu jgawdu benefiċji fejn jidħlu biljetti għal-logħob tal-Inter. Aktar il-quddiem se jitħabbru aktar inċentivi ġodda li minnhom il-membri se jgawdu bis-sħubija tagħhom mal-klabb tagħna fl-istaġun li ġej. Il-materjal li se jitqassam jikkonsisti - mazz ta' karti tal-logħob bil-logo ta' l-Inter, agendina, bandiera, sport bag, bottle opener bil-logo ta' l-Inter kollox f'kaxxa tal-metal bil-logo ta' l-Inter.Nixtiequ nfakkru li min mal-ħlas tas-sħubija jagħti donazzjoni ta' €10 jingħata mug, maduma u sticker (in stock). Dan l-istagun se titkompla l-iskema speċjali għall-membri li jġeddu s-sħubija anke fir-rigward tad-dħul fil-klabb għal-logħob tal-Inter fuq il-Big Screen LI SE JIBQA B'XEJN. MINN TLETT STAGUNI ILU L-LOGĦOB FUQ IL-BIG SCREENS KOLLHA TAL-KLABB TAGĦNA BDEW JINTWEREW FUQ L-HD. Għall-Istaġun 2019/20, il-ħlas tas-sħubija se jibqa' dak ta' €25.00 u l-membri jistaw iġġeddu l-isħubija billi jiġu l-klabb fil-ħinijiet tal-ftuħ nhar ta' - Tlieta, l-Erbgħa u l-Ġimgħa bejn is-6.30p.m. u t-8.00p.m. u nhar ta' Ħadd bejn id-9.30a.m. u l-11.30a.m. Tista' wkoll tibgħat ċekk pagabbli lill-INTER CLUB MALTA flimkien mal-formola t' hawn taħt. FORMOLA HLAS TAS-SĦUBIJA STAĠUN 2019/20 Isem u Kunjom: _______________________________ Indirizz:_______________________________________ _____________________________________________ _____________________________________________ ID: __________________________________________ Data Tat-Twelid: _______________________________ e-mail: _______________________________________ Numri tat-telefon: ______________________________ Xewqat sbieħ f'għeluq snienhom lil: LULJU: Abdilla Darlene, Abela Mark, Agius Charles, Agius Guido, Agius Miriam, Aquilina Josef, Attard Glenn, Azzopardi Elton Rene, Bartolo Alfred, Bezzina Joseph, Bonello Shawn, Briffa Christian, Brincat Neil. Buhagiar Lino, Buhagiar Ramon, Buttigieg Adrian, Cacciatolo Marcus, Callus Clint, Camilleri Fiona, Caruana Jonathan, Cassar Clint, Cassar Saviour, Cassar Victor, Cauchi Luke, Cini Estilio, Cutajar Alex, Dalli Matthias, Dimech Gabriele, Dimech Johann Javier, Edwards Duncan, Ellul Larkin, Fenech Paul, Ferriggi Carmel, Formosa Joseph, Galea Mario, Galea Paul, Gatt Jason, Gatt Lino, Gatt Nicole, Grech Carmel, Grech Pinu, Guenther Loreal, Manicaro Joseph, Masini Andre', Muscat Stephen, Pace Bernard, Pace Gasan Stephanie, Pace Joseph, Pisani Joseph, Saliba Reuben, Scicluna Michael, Scorfna Luke, Spiteri Alfio, Tabone Pio